Vetone Veliu

Vetone Veliu (lindur më 28 Janar 1956) është një mësimdhënëse dhe aktiviste nga Mitrovica, e njohur për karrierën e saj të gjatë në arsim dhe përkushtimin në të drejtat e grave.

 Fëmijëria dhe Arsimi 
Vetone Veliu lindi më 28 Janar 1956, në Mitrovicë, në një familje mesatare prej 7 anëtarësh, duke përfshirë pesë fëmijë, dy prindër dhe gjyshin e saj që jetoi me ta për një kohë të gjatë. Ajo kreu shkollën fillore në shkollën "Metro Bajraktari" dhe më pas vazhdoi gjimnazin. Studimet e larta i përfundoi në fushën e energjisë energjetike, dhe në vitin 1996 kreu edhe shkollën pedagogjike me drejtim në teknologjinë informatike.

 Karriera e Hershme në Arsim 
Pas përfundimit të studimeve, Vetone filloi punën si mësimdhënëse e matematikës në shkollën "Hivzi Sylejmani."Ajo është e njohur për përkushtimin dhe pasionin e saj për matematikën, dhe për mënyrën se si ndihmon nxënësit e saj të shkëlqenin. Më pas kaloi në shkollën teknike "Arkitekt Sinani" dhe më vonë në gjimnazin "Silvira Tomazini"që quhej në atë kohë, ku përfundoi karrierën e saj si mësuese pas 41 vitesh në arsim.

 Jeta Familjare 
Vetone është e martuar dhe ka dy djem të martuar, si dhe katër mbesa që i japin kënaqësi dhe motivim për jetën. Ajo i konsideron mbesat e saj si aktivistet e ardhshme.

 Aktivizmi për Shoqërinë Civile 
Në vitin 1999, Vetone filloi të angazhohet në mënyrë aktive në shoqërinë civile, fillimisht duke punuar vullnetarisht në Shoqatën e Grave "Motrat Qiriazi" në degën e Mitrovicës. Për dy vjet e gjysmë, ajo punoi me gratë e zhvendosura gjatë luftës, shumica prej të cilave ishin gra vetë-ushqyese që kishin humbur burrat dhe familjarët e tjerë. Kjo periudhë ishte shumë e rëndë, por Vetone dhe grupi i saj prej gjashtë grave bënin gjithçka për t'i ndihmuar dhe përkrahur ato gra.

Pas përvojës në "Motrat Qiriazi", Vetone kaloi në organizatën "Community Building Mitrovica" (CBM), ku punoi për 17 vjet si menaxhere e projekteve. Ajo punoi kryesisht me të rinjtë dhe qeverinë, duke zhvilluar projekte të shumta për përfshirjen e të rinjve dhe të drejtave të tyre. Një nga projektet më të suksesshme ishte "Të rinjtë dhe të drejtat e tyre", i cili u zhvillua në ish-shtetet jugosllave për tre vjet radhazi.

 Krijimi i Qendrës së Grave në Kodër të Minatorëve 
Në vitin 2004, Vetone themeloi Qendrën e Grave në Kodër të Minatorëve në Mitrovicë, një projekt i guximshëm duke pasur parasysh situatën e tensionuar etnike në atë kohë. Qendra filloi me rreth 100-103 gra dhe funksionoi për gjashtë vjet, duke ofruar mbështetje për gratë e komuniteteve të ndryshme etnike.

 Organizata Gratë e Mitrovicës për të Drejtat e Njeriut 
Në vitin 2012, Vetone themeloi organizatën "Gratë e Mitrovicës për të Drejtat e Njeriut", një organizatë multi-etnike që përfshin shqiptarë, serbë, boshnjakë dhe romë ashkalinj. Qëllimi kryesor i organizatës është dialogu mes etnive të ndryshme dhe përfshirja e grave në vendimmarrje.

 Aktivizmi për Drejtësi Sociale dhe Dialogu Ndër-Etnik 
Vetone ka qenë një zë i fuqishëm në promovimin e drejtësisë sociale dhe dialogut ndër-etnik. Ajo ka organizuar protesta për 8 Marsin dhe 16 ditët e aktivizmit kundër dhunës ndaj grave. Si përfaqësuese e organizatës, ajo është e angazhuar në grupin avokues për Bashkimin Evropian dhe bashkëpunon me organizata të tjera në rajon për të promovuar të drejtat e grave dhe dialogun ndërmjet Kosovës dhe Serbisë.

 Përfundim 
Vetone Veliu është një figurë frymëzuese dhe udhëheqëse që ka dhënë një kontribut të madh në promovimin e drejtësisë sociale dhe të drejtave të njeriut në Mitrovicë dhe përtej saj. Aktivizmi dhe përkushtimi i saj për përmirësimin e jetës së grave dhe fëmijëve janë një testament i fuqisë së veprimit dhe angazhimit për të bërë ndryshime pozitive në shoqëri.

 Shikoni dhe 
 Referime 

Kategoria:Organizata joqeveritare në Kosovë
Kategoria:Të drejtat e njeriut në Kosovë